Publication: Magyar Közlöny
Issue: MK-2002-53 (Year: 2002, Number: 53)
Era: 1990-2004
Section: 
Paragraph Index: 2

2. § Az Egyezmény horvát és magyar nyelvű szövege a következő: „Ugovor između Vlade Republike Mađarske i Vlade Republike Hrvatske o uspostavljanju točke spajanja autocesta Letenye/Goričan Vlada Republike Mađarske i Vlada Republike Hrvatske (u daljnjem tekstu: ugovorne stranke) − nastojeći stvoriti bolje mogućnosti razvitka i jačanja međusobnih dobrosusjedskih i prijateljskih veza, proširiti suradnju u području međunarodnog turizma, trgovine, prometa; − imajući u vidu obostranu želju za ostvarivanjem pretpostavki nesmetanog međunarodnog, bilateralnog i pograničnog cestovnog prometa; − poštujući razvitak paneuropskog prometnog koridora V/B (Rijeka-Zagreb-Budimpešta), kao i izjavu o namjerama koju su potpisali ministri prometa ugovornih stranaka, vezano za spojnu točku autoceste, na granici između dviju država u kojoj se granični prijelaz određuje kod Letenye/Goričana; − imajući u vidu međunarodne ugovore i sporazume između dviju država, a posebno Sporazum između Vlade Republike Mađarske i Vlade Republike Hrvatske o međunarodnom prijevozu osoba i stvari cestom potpisanom u Budimpešti 18. studenog 1992. godine, sporazumjele su se kako slijedi: Članak 1. Ugovorne stranke spajanjem autocesta koje su dijelovi međunarodne glavne prometnice E71 na mađarskom i na hrvatskom državnom području, ostvaruju neposredni brzinski cestovni kontakt između dviju država. Novi most kojim su spojene dvije autoceste, državnu granicu na rijeci Muri presijeca između granične oznake broj B57 i B58. Članak 2. Ugovorne stranke će most na rijeci Muri zajednički sagraditi s podjelom troškova u omjeru 50-50%, a priključne ceste svaka ugovorna stranka će na vlastitom državnom području izgraditi iz vlastitih sredstava. Članak 3.

Source: https://magyarkozlony.hu/hivatalos-lapok/af433b7222ea57dab0eed85bfb9448dcf20ec548/dokumentumok/135834ed198be5ca606ba8e5248b4d8977238572/letoltes